ההתלבטות האם להשאיר ילד שנה נוספת בגן חובה רלוונטית לגבי ילדי גן חובה שיש ספקות לגבי יכולתם להסתגל למסגרת הבית-ספרית מחד, ותחושה ששנה נוספת תהווה תרומה משמעותית להתפתחותם מאידך. מדובר בילדים המפגינים פערים תפקודיים וחוסר בשלות באחד או יותר תחומי תפקוד.
בקבלת ההחלטה יש להתייחס בנוסף למידת הסקרנות והעניין של הילד בסביבה ובלמידה, מידת העצמאות של הילד, תפקוד חברתי ותפקוד רגשי – יכולת דחיית סיפוקים, התמודדות עם תסכול והתמדה במשימות.
בתהליך קבלת ההחלטה שותפים ההורים, הגננת והצוות החינוכי והפסיכולוג.